Ia cum u amintârâ paranuma Averoff: cama marli frati al Gheorge Averoff cari bânâ shi lucra ca pârmâteftu tu Rusii u alâxi paranuma gârtseasca Avgherof tu Averoff, shi di atumtsea tutâ familia u poartâ aistâ paranumâ. Gheorge Averoff easti faptu tu Aminciu tu 15 di avgustu anlu 1818 shi muri tu 15 di alunar anlu 1899 tu Ramish - Alexandria. Averoff easti cunuscut shi tinjisit ca un di nai cama marlji bunâfâcâtori/ donatori tu Gârtsii.Gheorge sâ stabilizâ, nica ca tinir, tu Cairo iu lucra diadun cu zinir-su Toshitsa. Di cu prota nâs fâtsea export producti tu Angli cari li adutsea dit Sudan. Cama amânat, di cara lucurlu lji trapsi cama bun, agiumsi s-hibâ importer dit Anglii tu Egiptu shi lucra multu chiro singur a ninti su lârdzeascâ firma ti comertsii s- obligâ s-lja cu nâs shi companjon. Tu anlu 1865 sâ stabilizâ tu Alexandria iu ira un di conducatorlji tu comunitatea gârtseascâ dit Egiptu.